open-index/open-wikipedia-markdown huggingface dataset:
Quaero

**Quaero** er navnet på et prosjekt som skal opprette en europeisk basert søkemotor for søk på internettet. Prosjektet har mange kommersielle deltagere som Thomson, France Télécom, Siemens AG (som erstattet Deutschen Telekom i 2006-01), Thales, Bertin Technologies, Exalead, Jouve, LTU, Synapse Développement, Vecsys og Vocapia Research og forskningsstiftelser som Inria, Inra, CNRS, Clips Imag, RWTH Aachen og Universitetet i Karlsruhe, samt leverandører av innhold som INA og  Studio Hamburg. Ordet *quaero* betyr «jeg ser etter» på latin. 

Quaero er ikke tenkt å være en tekstbasert søkemotor, men heller hovedsakelig ment for multimediesøk. Søkemotoren vil utnytte teknikker for å gjenkjenne, kopiere, indeksere og automatisk oversette lyd- og billeddokumenter på mange forskjellige språk. Det er også nevnt at det skal anvendes teknikker for automatisk kunne gjenkjenne og indeksere bilder.

Den håper å kunne likestilles med lederne på Intenett-søk Yahoo, MSN, AskJeeves og viktigst Google.

Prosjektet ble annonsert av Jacques Chirac på den fransk-tyske ministerkonferansen i Reims i april 2005, og prosjektet skal offisielt lanseres tidlig i 2006 av Agence de l'innovation industrielle (AII)

I henhold til The Economist (2007-01-06, side 5) er Quaero forkastet «was reportedly Scrapped» på grunn av skepsis fra den tyske side «grumbled about the cost and have indicated they will produce their own, scaled-down search engine».

## Kilder
* «Attack of the Eurogoogle», The Economist Technology Quarterly, 2006-03-11, side 8-9.
* *[https://web.archive.org/web/20060217025344/http://www.liberation.fr/page.php?Article=349343 Quaero se rêve en Google de l'Europe]*

## Eksterne lenker
* 
* Europa utfordrer Google
* Artikkel i The Telegraph «Chirac backs eurocentric search engine»
Kjetil Sigurdsen

**Kjetil Sigurdsen** (født 19. februar 1970) er en norsk tidligere fotballspiller som spilte for Bryne i Eliteserien i fotball.

Den lovende unggutten fikk problemer med helsen i 1987, og måtte tidlig legge opp som spiller. Han ble cupmester med Bryne i 1987. Han fikk ikke spilletid i finalen, men hadde vært på banen i fire av cupkampene.

## Yngste målscorer i Eliteserien
Kjetil Sigurdsen var i 27 år den yngste spilleren som har scoret i Eliteserien i fotball. 16 år og 207 dager gammel scoret han i sin debutkamp for Bryne i en kamp mot Tromsø 14. september 1986 (etter pasning fra Arne Larsen Økland). Rekorden hans ble slått da Håkon Lorentzen scoret for Brann mot Tromsø 10. november 2013. I 2018 er han den fjerde yngste målscorer i norges øverste divisjon.

## Referanser


## Eksterne lenker
* 
* Hvor ble de av?  – fra nettsidene til Bryne Fotballklubb
Sverre Helland

**Sverre Helland** (1924-2007) var en norsk gårdbruker, elektroinstallatør og politiker (Sp) fra Lindås. Han satt på Stortinget fra Hordaland i fire perioder fra 1969 til 1985. Helland var også ordfører i Lindås i perioden 1967–1969 og politisk nestformann i Senterpartiet i 1981–1983. 

Han var vararepresentant til Stortinget i periodene 1954&ndash;1957 og  1958&ndash;1961, og fylkessekretær Hordaland Sp 1953-1958.

Helland eide og drev Helland Elektro A/S fra 1960 til 1996, virksomhet ble overtatt av sønnen Trond Helland. Han var også lokalhistoriker, og var med på å gi ut *Bygdebok for Hamre*.

Han ble tildelt Deltagermedaljen i 1986 for sin innsats i Bjørn West-gruppa, KS-medaljen i 1987, Senterpartiets Såmannsplaketten i 1989, Paul Harris Fellow fra Rotary i 2004 og Kongens fortjenstmedalje i gull 2004.

Han var fetter av stortingsrepresentant og statsråd Mons Lid fra Bergen.

* 1981&ndash;1985 medlem i Justiskomitéen
* 1981&ndash;1985 medlem i Finanskomitéen
* 1981&ndash;1985 medlem i Valgkomitéen
* 1977&ndash;1981 medlem i Finanskomitéen
* 1977&ndash;1981 varamedlem i Valgkomitéen
* 1973&ndash;1977 medlem i Industrikomitéen
* 1973&ndash;1977 medlem i Valgkomitéen
* 1969&ndash;1973 medlem i Industrikomitéen
* 1969&ndash;1973 medlem i Valgkomitéen

## Referanser


## Eksterne lenker
*
Frederik Løvenskiold

**Frederik Michael Frantz Wilhelm Løvenskiold** (født 12. november 1790 i Porsgrunn, død 28. januar 1869 i Christiania) var kammerherre, eier av herregården Rafnes i Bamble, jernverkseier og stortingsrepresentant fra 1827 til 1832, samt postmester i Christiania. Han var gift med Maren Fransisca Paus. Hun forteller i sin nokså naive ungpikedagbok om sin forelskelse i *Fritz*, som var navnet han brukte til daglig. Hun fryktet for at hun hadde for enkel slektsbakgrunn for ham og hans familie, som hadde fått adelspatent i 1739 (Frederiks 13 år eldre storebror Severin hadde da giftet seg med en dansk komtesse noen år tidligere). Hun var datter til en skipskaptein og proprietær i Skien, og tilhørte en norsk presteslekt som føres tilbake til 1500. Det eksisterer malte portretter av begge. Deres etterkommere eide Rafnes til begynnelsen av 1900-tallet.

Frederik og Maren ble viet i Gjerpen kirke 19. april 1815. Forlovere var kammerherre Severin Løvenskiold (Frederiks far) og Jacob Aall til Borgestad (Marens onkel, som hun hadde vokst opp hos).

Han var far til Henriette Benedicte Christiane Dorothea Løvenskiold (1819–1888), gift med kammerherre Carl Emil Rustad, og Herman Løvenskiold (1822–1910), gift med Wilhelmine Clausine Johanne Heftye.

Heraldikeren og fugleforskeren Herman Leopoldus Løvenskiold er en av deres etterkommere.

## Referanser


## Litteratur
* Tallak Lindstøl (1914). «Frederik Løvenskiold». I *Stortinget og statsraadet : 1814-1914*, bd. D2 (L-Ø)

## Eksterne lenker
*
Maren Fransisca Paus

**Maren Fransisca Paus**, gift **Maren Fransisca Løvenskiold** (1793–1854) var gift med eier av Rafnes gård ved Porsgrunn, medeier i Bolvik jernverk, kammerherre og stortingsrepresentant Frederik Michael Frantz Wilhelm Løvenskiold (1790–1869) («Fritz») som en tid var postmester i Christiania (Oslo). De fikk fem barn. Fra dem nedstammer bl.a. fugleforskeren Herman Leopoldus Løvenskiold.

Hun var datter av skipsfører og proprietær Søren Christianssøn Paus (1745–1797) og Kristine Bøyeson (1758–1828), datter av kjøpmann Realf Bøyesen Ording og Mette Grubbe, som tilhørte en skipper- og kjøpmannsslekt i Telemark. Maren Fransisca var barnebarn av sogneprest Christian Sørenssøn Paus i Sauherad. Etter at faren døde på sjøen i 1797 ble hun og hennes søster tatt opp i huset hos deres tante Christiane Elisabeth Bøyesen gift 2. gang med Jacob Aall (onkel til eidsvollsmannen med samme navn), og vokste opp på Borgestad gård i Skien. Hun tilhørte en familie som har en ukjent tilknytning til den mest kjente slekten Paus, men muligvis har fått navnet gjennom oppkalling etter denne.

Hennes søster Anne Zacharine Paus var gift med Niels Aall Løvenskiold. Hennes bror Christian Paus var proprietær og ble stortingsrepresentant i 1830. Hennes mann Fritz Løvenskiold og dennes bror Niels Løvenskiold var sønner av kammerherre Severin Løvenskiold. En annen av hennes manns brødre var stattholder Severin Løvenskiold.

Maren Fransisca Paus er kjent for å ha ført en ungpikedagbok fra Skien-Porsgrunnsdistriktet under Napoleonskrigene. I 1813 besøkte prins Christian Frederik av Danmark-Norge (den senere kongen) Brekke gård i Skien eid av Jacob Aalls nevø, Nils Aall. Hun skriver om prinsens besøk i dagboken sin. Hun skriver ellers noe naivt om sitt selskapelige og sosiale liv på Borgestad gård, og om forelskelsen i sin senere ektefelle som hun fryktet tilhørte en familie som ikke ville anse henne for et «standsmessig parti».

## Referanser


## Litteratur
* Paus, Maren Fransisca. *Fra en forsvunden tid : utdrag av Maren Fransisca Paus' dagbøker : dagbok fra oppveksten på Borgestad og Fossum 1809-1814*. Skavan forlag, 1996. (Faksimileutgave, 1. utgave 1937). Med forord av Finn C. Knudsen.
* Hans Cappelen: «En forelsket ungpikes jul for 153 år siden» (Maren Fransiska Paus), *Porsgrunns Dagblad* julenummer 1965

## Eksterne lenker
* Krig og nød 1807-1814
Mons Espelid

**Mons Espelid** (født 22. april&nbsp;1926 i Askøy, Hordaland, død 16. mars&nbsp;2009) var en norsk tannlege og politiker (V) fra Askøy. Han ble innvalgt på Stortinget fra Hordaland i 1981. Han var nestleder i Venstre i 1982&ndash;1984. Espelid var ordfører i Askøy i periodene 1975&ndash;1977 og 1979&ndash;1981, og varaordfører i 1978&ndash;1979.

I det sivile liv var han tannlege, det meste av tiden med privat praksis i Askøy 1959-1986. Han var også avdelingstannlege ved Det odontologiske fakultet ved Universitetet i Bergen 1965-1993.

Mons Espelid var bror til Ingrid Espelid Hovig. Broren Halldor Espelid ble henrettet etter flukten fra Stalag Luft III i 1944. Sønnen Bård Espelid var varaordfører i Askøy.

## Stortingskomitéer
* 1981&ndash;1985 medlem i Den forberedende fullmaktskomitéen
* 1981&ndash;1985 medlem i Finanskomitéen
* 1981&ndash;1985 varamedlem i Den utvidede utenriks- og konstitusjonskomitéen
* 1981&ndash;1985 medlem i Valgkomitéen

## Eksterne lenker
*
Oddbjørn Langlo

**Oddbjørn Sverre Langlo** (1935–2004) var en norsk forretningsmann og politiker (H). Han var stortingsrepresentant for Møre og Romsdal fra 1973 til 1985.

Etter gymnas og handelsgymnas gikk han Forsvarets russiskkurs og siviløkonomstudiet ved NHH. Han var regnskapssjef, kontorsjef og til sist økonomisjef ved Ringstads pølsefabrikk på Stranda. I 1973 var Langlo med på å etablere Stranda spekemat, hvor han satt som styreformann frem til 1985. Etter 12 år på Stortinget var Langlo næringssjef i Stranda kommune fra 1985 til 1989, deretter førstekonsulent ved arbeidsrådgivningskontoret i Møre og Romsdal frem til 1999.

Langlo var medlem av Stranda kommunestyre fra 1968 til 1975, fra 1972 som medlem av formannskapet. Han var innvalgt på Stortinget fra Møre og Romsdal i tre perioder fra 1973 til 1985, og satt i en periode hver i Stortingets samferdsels-, industri- og energi- og industrikomiteer. Først arbeidet han for en fastlandsforbindelse til Kristiansund; Krifast åpnet for trafikk i 1992. Fra slutten av 1970-årene var han Høyres fremste talsmann i mange kraftutbyggingssaker og sentral i arbeidet med et nytt kraftprissystem for tungindustrien, og skjøttet styreverv i flere kraftselskaper.

## Referanser


## Eksterne lenker
*
Arnold Weiberg-Aurdal

**Arnold Weiberg-Aurdal** (1925–2016) var en norsk sivilagronom og Senterpartiet-politiker. Han var ordfører i Sykkylven i periodene 1963&ndash;1967, 1967&ndash;1969 og 1990&ndash;1991, og stortingsrepresentant for Møre og Romsdal i fire perioder 1969–1985. 

## Bakgrunn
Arnold Weiberg-Aurdal ble født 18. juni&nbsp;1925 i Ålesund. Han døde 3. februar 2016. Han var sønn av lege Bastian Weiberg-Aurdal og sykepleier Elise Ringdal. Han ble utdannet ved befalskolen for infanteriet (1947), og deltok i 1947-1948 i Tysklandsbrigaden. Han ble deretter utdannet sivilagronom fra Landbrukshøyskolen (1953). Weiberg-Aurdal var herredsagronom i Stranda (1954-1962) og deretter i Sykkylven (fra 1962). Han var bonde på gården Velle, Velledalen i Sykkylven fra 1953.

## Politisk virke
Han var medlem av en rekke kommunale og fylkeskommunale styrer, nemnder og utvalg og var medlem av en rekke styre eller representantskap i en rekke private foretak og interesseorganisasjoner. Han var medlem av Sykkylven kommunestyre 1956-1970, Møre og Romsdal fylkesting 1965-70. Delegert til den Nordatlantiske forsamling 1970-72, delegert til Europarådets rådgivende forsamling 1972-73, medlem av styret for Fellesrådet for parlamentarikere og vitenskapsmenn fra 1972.

Weiberg-Aurdal fikk Kongens fortjenstmedalje i gull i 2003.
 

* 1981&ndash;1985 medlem i Samferdselskomitéen
* 1981&ndash;1985 medlem i Den utvidede utenriks- og konstitusjonskomitéen
* 1981&ndash;1985 medlem i Valgkomitéen
* 1977&ndash;1981 formann i Samferdselskomitéen
* 1977&ndash;1981 sekretær i Valgkomitéen
* 1973&ndash;1977 formann i Samferdselskomitéen
* 1973&ndash;1977 medlem i Valgkomitéen
* 1969&ndash;1973 varamedlem i Valgkomitéen
* 1969&ndash;1973 medlem i Samferdselskomitéen

## Utgivelser
*

## Referanser


## Eksterne lenker
* 
*
MSN

**MSN,** tidligere **The Microsoft Network,** i dag **Microsoft News** er en samling av Internett-tjenester fra Microsoft. MSN ble lansert 24. august 1995 samtidig med Windows 95. I 2006 ble mange av MSN-produktene relansert under navnet Windows Live. Siden da har omfanget av tjenester blitt utvidet. E-post-tjenesten Hotmail var blant de første MSN-tjenestene, fulgt av direktemeldings-tjenesten Windows Live Messenger (tidligere MSN Messenger). Tjenesten ble brukt for det meste til chatting og nettkamera-samtaler. MSN Messenger er dog ikke lenger i bruk, etter at Microsoft kjøpte Skype.  

Pr. 2019 er MSN (Microsoft News) en partnerbasert innholdsplattform med en lokal versjon i over femti land verden rundt. Microsoft News Norge kurerer innhold fra sine partnere, både nasjonale og internasjonale aviser som The Guardian, New York Times, The Independent – blant norske partnere finnes VG Nett, Nettavisen, ABC Nyheter, NTB, Teknisk Ukeblad, Digi.no. I tillegg til tradisjonelle aviser og mediehus, har MSN også mange partnere som tilbyr livsstil- og underholdningsbasert innhold.

## Eksterne lenker
*
Aslaug Fredriksen

**Aslaug Marie Helt Fredriksen** (1918-2000)  var en norsk husmor og politiker (KrF) fra Sunndal på Nordmøre. Hun satt på Stortinget fra Møre og Romsdal i to perioder fra 1977 til 1985. 
Hun var vararepresentant i perioden 1973&ndash;1977. Sammen med Mary Eide ble hun i 1977 den første kvinnelige stortingsrepresentanten fra Møre og Romsdal.

Hun var født i Vestnes, og hadde utdanning fra fylkesskole, bibelskole, husmorskole og handelsskole. Hun arbeidet som husmor, butikkansatt,  og vikarierte som lærer og lensmannsbetjent. Hun satt i kommunestyret i 10 år fra 1967, og hadde verv i menighet, Det norske misjonsselskap og andre organisasjoner.

* 1981 &ndash; 1985 sekretær i Sosialkomitéen
* 1981 &ndash; 1985 varamedlem i Valgkomitéen
* 1981 &ndash; 1985 medlem i Sosialkomitéen
* 1977 &ndash; 1981 medlem i Sjøfarts- og fiskerikomitéen

## Referanser


## Eksterne lenker
* 
*
Eivind Bolle

**Eivind Albin Andreas Bolle** (født 13. oktober 1923 i Hol i Nordland, død 10. juni 2012) var en norsk politiker for Arbeiderpartiet. Han var fisker av yrke. Bolle var ordfører i Vestvågøy kommune i perioden 1972–1973. Han ble innvalgt på Stortinget fra Nordland i 1973, og satt i tre perioder, til 1985. Han hadde vært vararepresentant i perioden 1969–1973. Han var statsråd i Fiskeridepartementet i tre Ap-regjeringer fra oktober 1973 til oktober 1981.

## Referanser

## Litteratur
* 

## Eksterne lenker
*
Bandar Seri Begawan

**Bandar Seri Begawan** er hovedstaden i sultanatet Brunei. Anslått befolkningsmengde er omtrent 50&nbsp;000 (2015). I byen blir det blant annet produsert møbler, tekstiler, håndverksprodukter og tømmer. Brunei internasjonale lufthavn befinner seg her.

Omar Ali Saifuddin-moskeen, bygd i 1958, har en stor gyllen kuppel og et overdådig interiør, blant annet med vegger av italiensk marmor.

Den første delen av byens navn, *Bandar*, kommer fra persisk &#1576;&#1606;&#1583;&#1585; og betyr «havn». Den andre delen, *Seri Begawan*, kommer av ordene *Sri Bhagwan* i sanskrit, og betyr *den velsignede*. Byen het tidligere Brunei Town, eller Brunei by, og endret navn 4. oktober 1970 som en ære til sultan .

## Referanser


## Eksterne lenker
*
Bridgetown

**Bridgetown** er hovedstaden og den største byen i den karibiske øystaten Barbados. Bridgetown ligger i prestegjeldet Saint Michael, som ved folketellingen i 2010 hadde  av landets totalt  innbyggere.

Det historiske bysenteret ble opptatt på UNESCOs verdensarvliste i 2011.

## Navn
Stedet er i tidlige skrifter kalt The Indian Bridgetown, The Indian Bridge eller bare The bridge. Navnet kommer av broen amerindianerne bygget over en elv.

## Geografi

Byen ligger sørvest på øya ved Carlisle Bay. Den tilhører prestegjeldet Saint Michael.

## Historie
Britene etablerte seg på stedet i juli 1628. I 1657 fikk de viktigste gatene navn. Navnene er fortsatt i bruk.

Byen har gjentatte ganger blitt ødelagt av brann og orkan. Orkaner rammet byen i 1675, 1780 og 1831. Hyppige bybranner ødela mye av byen, som besto av trebygninger. Særlig alvorlig var bybrannene i 1668, som ødela 800 hus eller 80 % av byen, og den i 1766. Etter bybrannen i 1860 ble et stort område, New Burnt District, kjøpt av myndighetene. Offentlige bygninger ble reist her. På grunn av de mange bybrannene finnes det få bygninger fra før 1860 på østsiden av byen, mens det på vestsiden finnes bygninger fra tiden før orkanene i 1780 og 1831.

## Verdensarv
Det gamle Bridgetown og garnisonen ble i 2011 oppført på UNESCOs verdensarvliste som eksempel på britisk koloniarkitektur. St. Ann's Garrison var hovedkvarter for britenes hær- og orlogsstyrker i det østlige Karibia.

## Samferdsel
Hovedstaden betjenes av Grantley Adams internasjonale lufthavn. Flyplassen ligger øst for hovedstaden.

## Referanser
Elsa Kobberstad

**Elsa Kobberstad** (1918–2007) var en norsk politiker, representerte Høyre og ble innvalgt på Stortinget fra Nordland i 1981.
Hun var 3. vararepresentant i perioden 1973–1977 og 1. vararepresentant 1977–1981.

## Stortingskomiteer
* 1981–1985 medlem i Kirke- og undervisningskomiteen
* 1981–1985 varamedlem i Valgkomiteen

## Eksterne lenker
*
Willen

**Willen** er et distrikt i nybyen Milton Keynes i det seremonielle grevskapet Buckinghamshire, England. Det er også en av de gamle landsbyene i Buckinghamshire som har blitt inkludert i Milton Keynes i 1967. Den opprinnelige landsbyen er siden blitt en viktig del av det større distriktet som det ligger og som det har gitt sitt navn til. Stedet tihører det verdslige sognet Campbell Park.

## Historie
Landsbyen er nevnt i 1189 under navnet *Wily*. Navnet er antagelig fra angelsaksisk opprinnelse, og betyr «ved piletrærne» (*at the willows*). Elven Ouzel renner gjennom området, og langs elvebredden er det ideelle forhold til piletrær.

Landsbyens navn var først nedtegnet som *Wilinges* (1100-tallet), og senere som *Wylie, Wilies* (1200-tallet); *Wilne, Wylyene* (1300-tallet); og *Wyllyen, Wyllyn* (1400-tallet). Willen er ikke nedtegnet ved navn *[[Domesday Book]]* (1086), men den kan bli identifisert med markangivelser under Caldecote, del av nabosognet til Newport Pagnell, og da eid av greven av Mortain ved en leietaker ved navn Alvered.

Stedet har en liten sognekirke reist av Robert Hooke i 1680. Kirken er den eneste av Hookes bygninger som ikke har blitt endret, og er et klassisk eksempel på tidlig engelsk barokk. Den er viet til Maria Magdalena. 

Willen Hospice tilbyr spesialisert palliativ omsorg for terminale pasienter som ikke lenger kan hjelpes av vanlig medisinsk behandling.

Det ligger også et buddhisttempel der. Nær tempelet står en stupa, kjent som *Peace Pagoda*. Den er reist av munker og nonner fra Nipponzan-Myōhōji, og var den første stupa av denne typen som ble bygget på den vestlige halvkule. 

## Willen Lake

Willen Lake er en stor, kunstig innsjø som er anlagt for å hindre oversvømmelser. Den nordlige delen er et naturvernsområde hvor mange trekkfugler har tilhold, mens den sørlige delen er et fritidsområde med mulighet for vindsurfing, seiling i jolle og andre aktiviteter. 

## Referanser


## Eksterne lenker

*Offisielt nettsted for Milton Keynes Peace Pagoda
*Panoramisk virtuell tur i Willen Church ved Peter Loud
Tyco International

**Tyco International** er et konglomerat med offisielt hovedkontor på Bermuda, men hoveddelene av driften lagt til New York, New Hampshire og New Jersey. De viktigste forretningsområdene er elektronikk, helsetjenester, brannvern og sikkerhet.

## Eksterne lenker
*
Isten, áldd meg a magyart

«**Isten, áldd meg a magyart**» («Gud velsigne ungareren») er Ungarns nasjonalsang. Den ble skrevet i 1823 av ungareren Ferenc Kölcsey (1790–1838) og tonesatt av Ferenc Erkel. Sangen ble tatt i bruk som nasjonalsang i 1844 og blir muntlig gjerne omtalt som **Himnusz**.

Den ungarske nasjonalsangen skiller seg fra andre nasjonalsanger ved at teksten er en direkte bønn til Gud om å verne folket mot farer, og er uten den nasjonalistiske selvopphøyelse en gjerne finner i sanger av denne sjangeren.

Sangen *[[Szózat]]*, som begynner med  («Mot hjemlandet vær trofast og standhaftig, O ungarer») har en minst like høy stjerne som den offisielle *Himnusz*.

## Eksterne lenker
* 
*
Karl Ingebrigtsen

**Karl Ingebrigtsen** (født 9. desember&nbsp;1935 i Hattfjelldal, Nordland, død 28. april 2021) var en norsk politiker (Ap). Han ble innvalgt på Stortinget fra Nordland i 1981.
Han var vararepresentant i periodene 1973&ndash;1977 og  1977&ndash;1981.

Ingebrigtsen var varaordfører i Hattfjelldal i perioden 1968&ndash;1969, og ordfører mellom 1970 og 1977.

## Stortingskomitéer
* 1981&ndash;1985 varamedlem i Valgkomitéen
* 1981&ndash;1985 medlem i Samferdselskomitéen
* 1977&ndash;1981 medlem i Forsvarskomitéen

## Eksterne lenker
*
Norges Frikirkeråd

**Norges Frikirkeråd** (NFR) var en interesseorganisasjon for norske kirkesamfunn utenfor Den norske kirke. 1. september 2006 fusjonerte det med Norges Kristne Råd, som også er det nye navnet man har samlet seg om.

Norges Frikirkeråd ble stiftet i 1902, da under navnet *[[Dissentertinget]]*.

Før fusjonen med Norges Kristne Råd hadde Frikirkerådet elleve medlemssamfunn og en observatør, og siste generalsekretær var Dag Nygård.

Norges Frikirkeråd var medlem av Samarbeidsrådet for tros- og livssynssamfunn.

**Medlemmer:**
*Det Norske Baptistsamfunn
*Den Evangelisk Lutherske Frikirke
*Vennenes Samfunn (Kvekersamfunnet)
*Pinsebevegelsen i Norge
*Metodistkirken i Norge
*Guds Menighet, Vegårshei
*Frelsesarmeen
*Det Norske Misjonsforbund
*De Frie Evangeliske Forsamlinger i Norge
*Oslo Kristne Senter
*Syvendedags Adventistsamfunnet

**Observatørstatus:**
*Det Evangelisk-Lutherske Kirkesamfunn

## Se også
*Norges Kristne Råd

## Eksterne lenker
* Norges Frikirkeråds nettsted
Hotmail

**Hotmail** (offisielt **Microsoft Hotmail**, tidligere **Windows Live Hotmail** og **MSN Hotmail**) er en gratis e-posttjeneste, tilgjengelig via en nettleser, eventuelt tidligere versjoner av Outlook Express og Microsoft Outlook eller tilsvarende. Konkurrenter inkludererer Gmail og Yahoo! Mail. Hotmail endret navn til Windows Live Hotmail, samtidig som en versjon av tjenesten ble lansert, 7. mai 2007. Tjenesten blir imidlertid stadig oftest omtalt kun under Hotmail-navnet. Microsoft lanserte 31. juli 2012 Outlook.com, en ny gratis e-posttjeneste som etter hvert skal ta over for Hotmail. Denne tjenesten ble lansert bl.a. som en konsekvens av konkurransen fra Gmail. Den nye løsningen Microsoft skal ha bedre brukergrensesnitt enn Hotmail, og skal være tilpasset nettlesere både på PC og mobiltelefoner samt nettbrett. Tjenesten har, i motsetning til Hotmail, ingen displayannonser eller søkebokser.

## Historie
Hotmail ble grunnlagt av Sabeer Bhatia og Jack Smith i 1995, og ble lansert den 4. juli 1996, USA nasjonaldag (uavhengighetsdag). Valget av dato skulle symbolisere uavhengighet fra internettleverandører. Jack Smith hadde den første idéen med å få tilgang til e-posten via internett uansett hvor man befinner seg i verden, rett og slett ved å komme forbi samarbeidene brannmurer som blokkerer vanlige e-posttjenester. Sabeer Bhatiav kom opp med en forretningsplan for e-posttjenesten, og prøvde alle mulige navn som sluttet med «-mail», og fant til slutt ut at Hotmail var det beste navnet fordi det hadde med bokstavene «HTML», som er et markeringsspråk brukt for å lage nettsider. Det var i begynnelsen skrevet HoTMaiL, og slik er det fortsatt skrevet i en del av URL-en i brukerens innboks når man er logget inn.

Fra begynnelsen av var Hotmail forsikret av det risikovillige kapitalfirmaet Draper Fisher Juvetson. Men i desember 1997 rapporterte Hotmail om 8,5 millioner brukere, og senere samme måned ble Hotmail solgt til Microsoft for 400 millioner amerikanske dollar. Tjenesten ble deretter relansert under MSN-paraplyen med navnet MSN Hotmail.

I februar 1999 rapporterte Hotmail om mer enn 30 millioner aktive brukere. Hotmail tjener e-postbrukere i mange land, støtter 17 språk og er fortsatt en av de største e-post-tilbudene. I juli 2006 hadde tjenesten 35,5 % av verdensmarkedet for e-post-tjenester (ifølge comScore Media Metrix data). 
I februar 2013 ble navnet endret til Outlook.com.

## Referanser


## Eksterne lenker
* Hotmail.com
Puszta

**Puszta(en)** (ungarsk: puszta, uttalt "possta") er et begrep som ofte forbindes med det tradisjonelle ungarske landskapet på den ungarske slette. Puszta er opprinnelig betegnelse på området mellom Donau og Tisza, men er senere brukt om hele steppeområdet Alföld, som i hovedsak ligger i Ungarn. Puszta betyr "bart, tom, ufruktbar".

Fjærgress, (Stipa pennata), er en av plantene som setter sitt preg på pusztans vegetasjon. Det karakteristiske landskapet består av treløse sletter, saltvannsstepper, inkluderer spredte sanddyner, men også områder med lave fuktige skoger og ferskvannsmyrer langs flomslettene ved de gamle elvene. 

På 1800-tallet var dette et område med Csikós, lovløse, tavernaer (csárda), musikk og dans ("csárdás"), denne bonderomantikken spredte seg til hovedstaden, Budapest, og utlandet hvor navnet Puszta / Pusta ble et begrep.

I dag er store deler av pusztaen dyrket, det begynte allerede i andre halvdel av 1800-tallet. Det er gravd grøfter og regulert vannveier for å forhindre flom som før var et problem.

Omtrent tre hundre fuglearter finnes her og siden 1999 er en del av området nasjonalpark (Hortobágy nasjonalpark) med typiske miljøer og dyr. Nasjonalparken er også et verdensarvsted.

Område er også kjent for sine Csikós, gjetere med vakre og veltrente hester. 

## Referanser


## Eksterne lenker
* 
* Hungarian National Park Hortobágy – The Puszta
Odd With

**Odd With** (1921–2006)  var en norsk jurist, rådmann, offentlig tjenestemann, politiker (KrF) og fylkesmann fra Rana. Han var rådmann/finansrådmann i Nord-Rana/Rana i 20 år. Deretter ble With stortingsrepresentant fra Nordland i tre perioder fra 1973 til 1985, og var deretter fylkesmann i Nordland fram til han ble pensjonist i 1991.

## Utdannelse
With tok artium i 1939 og juridisk embetseksamen i 1947.

## Stillinger og verv
Fra 1948 til 1954 var han ansatt i ulike stillinger i Troms fylke, lengst som fylkesfullmektig og senere konstituert fylkeskontorsjef, før han i 1954 ble rådmann i Nord-Rana kommune og etter kommunesammenslåing i 1963 finansrådmann i den nye Rana kommune.

Odd With ledet den regjeringsoppnevnte Sosialreformkomiteen i perioden 1969–1972.

I 1973 ble han innvalgt på Stortinget som representant for Kristelig Folkeparti i Nordland, og ble gjenvalgt de kommende to periodene.

### Stortingskomitéer o.l.
* 8. oktober 1981–30. september 1985: visepresident i Odelstinget
* 9. oktober 1973–30. september 1974: varasekretær i Odelstinget
* 1981–1985: medlem i Forbruker- og administrasjonskomitéen
* 1983–1985: sekretær i Valgkomitéen
* 1981–1983: medlem i Valgkomitéen
* 1981–1985: varamedlem i Den utvidede utenriks- og konstitusjonskomitéen
* 1981–1985: varamedlem i Kontrollkomitéen
* 1977–1981: formann i Sosialkomitéen
* 1977–1981: medlem i Valgkomitéen
* 1973–1977: medlem i Kommunal- og miljøvernkomitéen
* 1973–1977: medlem i Valgkomitéen

I 1985 tiltrådte han som fylkesmann i Nordland fylke. Etter fylkesmannstiden bosatte han seg i Bærum.

With hadde i årenes løp verv blant annet i bispedømmeråd, Bispedømmerådenes fellesråd, Norges kristelige ungdomsforbund, Det norske misjonsselskap, Den norske Israelsmisjon, Avholdsfolkets Landsnemnd, Menighetsfakultetet, avisen *[[Vårt Land]]* og Nord-Norgeslaget i Oslo.

## Familie
Odd With var bror av teologen Thor With (1918–1997), som var biskop i Bjørgvin.

Han var far til Odd Anders With (tidligere kommunalråd i Trondheim, KrF-nestleder og statssekretær) og til tidligere nestleder i PST Trond Egil With, og farfar til Aleksander With, som vant sangkonkurransen Idol i 2006 og kom på tredjeplass i *[[Stjernekamp (sesong 11)|Stjernekamp]]* i 2023.

## Referanser


## Eksterne lenker
*
ADT Security Services

**ADT Security Services** er en divisjon i Tyco International som tilbyr elektroniske sikkerhetssystemer. Virksomheten har sin historie tilbake til 1874, da telegramselskapet American District Telegraph Company ble grunnlagt. Senere gikk selskapet over fra å sende telegrammer til å sende alarmsignaler. ADT er idag USAs største tilbyder av elektroniske alarmsystemer, CCTV og systemer for elektronisk overvåkning.

## Eksterne lenker
*
Kristian Kjelling

**Kristian Kato Walby Kjelling** (født 1980) er en norsk håndballtrener som trener Drammen Håndballklubb.   

## Biografi
Kristian Kjelling startet sin håndballkarriere i Kjelsås IL seks år gammel, med faren Eldar Kjelling som trener. Ti år senere fikk han sin A-lagsdebut med Kjelsås i 2. divisjon.
17 år gammel forlot han Kjelsås for å spille i eliteserien for Vestli. Året etter gikk turen til Drammen HK, hvor han ble i tre sesonger. Deretter ble Kjelling en av tidenes yngste profesjonelle håndballspillere da han gikk til spanske Ademar León, der han ble toppscorer i den spanske ligaen. Etter fem sesonger der og tre sesonger i Portland San Antonio gikk han til AaB Håndbold i Danmark 2009, laget som i 2011 ble til Aalborg Håndbold. I 2013 gikk han så til Bjerringbro-Silkeborg på en toårskontrakt. Etter at han hadde skrevet kontrakt med Drammen Håndballklubb i 2015 ble Kjelling skadet i en kamp med Bjerringbro-Silkeborg og kunne ikke spille for sin nye klubb før i januar 2016. 

29. mai 2001 fikk han sin landslagsdebut i Namsos mot Sveits, men hans store gjennombrudd kom under VM i Tunisia i 2005. Kristian har vært blant Norges mest profilerte idrettsutøvere.

I 2005 ble han tatt ut til verdenslaget, i dag kan han se tilbake på flere kamper med laget. 

I EM 2016 er han ekspertkommentator for TV3.

## Referanser




## Eksterne lenker
* 
* 
* 
*  Profil hos Norges Håndballforbund
*  Profil hos AaB Håndball
Harry Danielsen

**Harry Danielsen** (født 14. september&nbsp;1936 i Rødøy, Nordland, død 12. mai 2011) var en norsk politiker (H og uavhengig). Han ble innvalgt på Stortinget fra Nordland i 1981.
Han var vararepresentant i periodene 1985&ndash;1989 og  1985&ndash;1989. Han ble uavhengig representant 1. oktober&nbsp;1987. 

## Stortingskomitéer
* 1985 &ndash; 1989 medlem i Forbruker- og administrasjonskomitéen
* 1981 &ndash; 1985 medlem i Samferdselskomitéen
* 1981 &ndash; 1985 varamedlem i Valgkomitéen

## Eksterne lenker
*
Norgesmesterskapet i fotofikling

**Norgesmesterskapet i fotofikling** ble arrangert første gang i 2006. NRK introduserte i februar dette året en årlig åpen konkurranse via sin internettside  *Alltid Moro* der internettbrukere ble oppfordret til å fikle, det vil si digitalt fotomanipulere, forhåndsbestemte bilder.

De fire ukentlige kvalifiseringsrundene foregikk slik at et nytt originalbilde for hver uke ble lagt ut på nettsiden og det ble gitt en ukes tidsfrist. Deretter valgte en jury, bestående av kunsthistoriker Tommy Sørbø, billedkunstner Rolf Groven og humorist / programleder Rune Gokstad, ut to finalister fra hver omgang til å gå videre til finalen 11. mars.

Etter de fire omgangene var de åtte finalisten, pluss to ekstra finalister, valgt ut og klare for den store finalerunden på Henie-Onstad Kunstsenter på Høvikodden utenfor Oslo.

Deltakerne fikk på et gitt tidspunkt se det bilde, det samme for alle, de skulle manipulere.

En halv time deretter plasserte deltakerne seg ved hver sin datamaskin med tilgang til Internett under kontinuerlig overvåkning fra juryen og publikum, og med en tidsbegrensning på 2 ganger 45 minutter (pluss et kvarters pause) var konkurransens praktiske del i gang.

Det hele ble vist underveis på NRKs nettside. Programleder var Petter Nome.

1.-plass med Norgesmester tittel gikk til Robert E. Haraldsen med bildet "Welcome, Mr. M!".

2.-plass gikk til Mats Bentzen med bildet "Sort/hvit verden"

3.-plass fikk Christian Mørdre med bildet "Tore Strømøy sliter med dalende seertall".

Vinneren fikk i premie Canon fotoutstyr og Adobe programvare for bildebehandling.
2.- og 3.-plasseringene ble beæret med Adobe programvare for bildebehandling.

## Referanser


## Se også
* Fotomanipulasjon
* Fotomontasje
* Collage 
* Fotografi
* Popkunst
* Robert E. Haraldsen

## Eksterne lenker
NM i fotofikling 2006 TV-sendning
Stuart Little (golfspiller)

**Stuart Little** (født 1967) er en engelsk profesjonell golfspiller på Europatouren. Han har vunnet to turneringer på touren: Rolex Pro-Am i 1994 og Rolex Trophy i 2001.

Little er venstrehåndsspiller og rekvalifiserte seg til Europatouren i 2005 gjennom kvalifiseringsskolen (Q-school). Han endte først på delt fjerdeplass i trinn&nbsp;2 og tok deretter det 28. tourkortet på sistetrinnet etter seks runder med score på 70-tallet.

Han har tidligere kvalifisert seg for Europatouren gjennom Q-school tre ganger (1991, 1992 og 2004) og to ganger gjennom Challenge-touren (2001 og 2003). For 2006-sesongen beholdt Little tourkortet ved å ende som nummer 65 på Order of Merit i 2005 &ndash; 55 plasser over sin forrige beste posisjon &ndash; med 352&nbsp;353&nbsp;euro i innspilte pengepremier.

## Meritter
### Seire på Europatouren
* 2001: Rolex Trophy
* 1994: Rolex Pro-Am
Jeff King

**Jeff King** (født 1956) er en amerikansk hundekjører. 

King flyttet til Alaska i 1975, og han startet med hundekjøring i 1980. I 1981 debuterte han i hundesledeløpet Iditarod med en 28.-plass. Han ble profesjonell hundekjører i 1992 etter å ha jobbet som entreprenør tidligere.

Hans første seier i Iditarod kom i 1993, og han vant også i 1996, 1998 og i 2006. Da han vant i 2006 ble King den eldste som noen gang har vunnet Iditarod. Andre løp som han har vunnet er Yukon Quest, Kusko 300, Knik 200 og Kobuk 440.

## Plasseringer i Iditarod

## Referanser


## Eksterne lenker
* 
*
Marit Gilleberg

**Marit Gilleberg** (født 23. august 1960) er en norsk lokalpolitiker (Ap) som var ordfører i Tolga kommune fra 1999 til 2007.

Gilleberig mottok Trollkjerringprisen i 2005.

## Referanser
Tor Jacobsen

**Tor Jacobsen** (1930–2021) var en norsk sakprosaforfatter og journalist som var ansatt ''Rana Blad'' og i NRK. I *Rana Blad* var han først journalist og deretter redaksjonssjef. Han har blitt omtalt som en av grunnpilarene i oppbyggingen av avisa i etterkrigsårene. For NRK ble Jacobsen etter hvert leder av NRK-kontoret i Mo i Rana. Her realiserte han sin drøm om etableringen av Helgelandsradioen, som NRKs første lokalradioprosjekt. 

Han forfatterdebuterte i 1978 med biografien *Karl Johan av Svartisen*, om fotografen og friluftsmannen Karl Johan Westermark. Videre skrev han en rekke bøker med historisk tilsnitt lagt til Helgeland.

I 1990 startet han opp et eget forlag, Arctic Books, der han ga ut flere bøker om «Hotell-Per» sentrert rundt oppvekststedet Toraneset og Båsmoen gruver i Mo i Rana. Han var med i styret i Norsk faglitterær forfatter- og oversetterforening.

## Utmerkelser
* Nordland fylkes kulturpris (1993)
* Rana kommunes kulturpris (1993)
* Kongens fortjenestmedalje (2017)

## Utgivelser
* *Karl Johan av Svartisen*, biografi om Karl Johan Westermark, Svartiskongen (Gyldendal, 1978) og fjernsynsprogram.
* *Ishavskvinne* om overvintreren Helfrid Nøis (1979)
* *Gull-Tom*, om kombinertløperen Tom Sandberg (1984)
* *Crux kaller [[London]]* (1985)
* *Slaveanlegget*, om krigsfangers bygging av Nordlandsbanen (1987)
* *Smeltedigelen, historien om [[Norsk Jernverk|jernverk]]sbyen*, om Mo i Rana (1989)
* *Kald krig i nord* (1990)
* *Hotell-Per*, om barn og oppvekst på 1930- og 1940-tallet (1992)
* *Ke de Skaft? Om ranværingsdialekten* (1993)
* *Hotell-Per og vennene hans* (1994)
* *Ke løyle!  Ranværingshistorier* (1995)
* *Hotell-Per og Krigen* (1999)
* *Fremad marsj! *, Med Mo Hornmusikk gjennom 100 år, 1897-1997 (2000)
* *Fra sneppert til skalpell* (2001)
* *5. april 1943*, (2002)
* *For fulle seil i 150 år*, Meyers historie (2004)
* *Gammel-Per og [[Båsmoen|Båsmo]]gjengen* (2006)
* *«Det må ikke stoppe opp»*, historien om Meyership (2006)
* *Streiftog i historien om Mo i Rana*, (2009)
* *Hvem var skyldig? : sabotasjen på Bardufoss 1950*, (2018)

## Referanser
Toluen

**Toluen** (også kjent som *metylbenzen*, *lynol* og *toluol*) er en kjemisk forbindelse bestående av en benzenring og en metylgruppe.  Ved romtemperatur en toluen en klar og fargeløs væske.

Toluen er mye brukt som løsemiddel, og brukes i maling og malingtynnere.  Bensin inneholder opp mot 15% toluen.

Toluen er giftig, miljøskadelig og meget brannfarlig.
Myrstankelbein

**Myrstankelbein** (*Tipula paludosa* Meigen, 1830), er trolig den vanligste og mest kjente arten av storstankelbein (Tipulidae), i Norge. Arten finnes nord til Bodø. 

## Utseende
De voksne (imago) har en gulbrun kropp, med et tydelig «støvlag» Vingene har brun forkant. 
To andre, lignende arter finnes i Norge, 
* kålstankelbein (*Tipula oleracea* Linnaeus, 1758) 
* høststankelbein (*Tipula subcuntans* Alexander, 1921).

Larvene er grå.

## Levevis
Myrstankelbeinet trives best i et fuktig klima. I Norge finnes slikt klima først og fremst på Vestlandet. Larven lever i jorden av grasrøtter.

De voksne insektene svermer i juli-september. 

## Skadedyr
Bestanden svinger mye og det er antatt at høye tettheter forekommer omtrent hvert sjuende år. Dette skaper problemer, særlig i Nordvest-Europa. Skader kan påregnes når larve-tettheten overstiger 100 larver per kvadratmeter.  Larven til myrstankelbeinet kan være et alvorlig skadedyr på eng og åker, særlig på gras. Larvene spiser røtter og angrep kan merkes ved at mange planter visner og dør. Nysådde felt er særlig utsatte. 

Om våren og forsommeren er larvene store og aktive, og forårsaker mest skade. Områder med fuktig, moldrik jord som drenerte myrer er spesielt utsatt. Siden larvene kommer opp for å spise om natten, må eventuell sprøyting iverksettes på kvelds- eller nattestid.
## Eksterne lenker
*
Konstans II

**Konstans II Herakleios** (født 7. november 630, død 15. september 668) var østromersk keiser fra 641 til sin død. 

## Liv og virke
### Bakgrunn
Konstans var sønn av Konstantin III og Gregoria. 

### Veien til makten
Konstans forgjenger, Heraklonas Konstantin ble styrtet fordi folket anså ham som medvirkende i drapet på kaiser Konstantin III, og Konstantin IIIs elleve år gamle sønn (Konstans) ble valgt som medkeiser (541) i hans sted. Senere ble onkelen (Heraklonas) avsatt, og da ble Konstans II enehersker. 

### Keiser
Under Konstans var Østromerriket under stadige angrep fra alle kanter, spesielt truende var muslimenes raskt voksende imperier. Etter Konstans' tap i slaget ved Finike var araberne klare til å angripe selve Konstantinopel, men grunnet oppblomstring av interne stridigheter ble prosjektet lagt på is.

Under Konstans trakk bysantinerne seg helt ut av Egypt i 642, og kalif Uthman anggrep en rekke av øyene i Middelhavet og Egeerhavet. En bysantinsk flåte under admiral Manuel inntok riktignok Alexandria igjen i 645, men etter en musdlimsk seier det påfølgende år måtte de forlate byen. Situasjonen ble komplisert ytterligere ved det vesliges presteskaps voldsomme motstand mot monoteletismen og den dermed forbundne oppstand av eksarken av Kartago, Gregor patrisieren.Sistnevnte falt i kamp mot kalif Uthmans hær, og regionen forble en vasall under kjalifatet frem til utbruddet av borgerkrig, og keiserstyret kunne gjenopprettes der.

Konstans var en dårlig likt monark i sin hovedstad, og han valgte i 661 å flytte til Siracusa på Sicilia. Herfra planla han å beskytte Italia mot araberne, samtidig som han utførte felttog mot langobardene, og han satte seg som mål etter hvert å gjenerobre Afrika. Men hans planer viste seg å være nytteløse, forsyningsproblemer forårsaket at militærapparatet ikke fungerte som keiseren ønsket det. 

Den 15. september 668 ble han myrdet mens han badet, av sin kammerherre.

Han var gift med Fausta og hadde tre barn med henne, Konstantin IV (senere keiser), Heraklios og Tiberius.

## Referanser
Thorax

**Thorax** er gresk for *brystkasse*, *brystparti*. Hos menneske og andre virveldyr er *thorax* brystkassen og generelt overkroppen mellom hodet og bukhulen. Ryggraden og brystkassens ribben danner sammen hva man kaller brysthulen. Brystet er regionen mellom nakken og bukhulen (abdomen) inkludert de indre organene - hjertet og lunger. Det meste av thorax beskyttes av ribbene, ryggraden og skulderbuen. For reptiler er derimot thorax annerledes oppbygget. Det er også en rekke muskler knyttet til brysthulen. Sykdom i brusthulen er svært vanlig, en rekke sykdommer angriper organene i brystet og kjennes som brystsmerter.

## Thorax hos menneske
Brystkassen inneholder blant annet følgende:
*Organer
**Hjerte
**Lunger
*Muskler
**Pectoralis major og minor (brystmusklene)
**Trapezius
**Diafragma (mellomgulvet)
*Andre strukturer
**Øsofagus (spiserøret)
**Trachea (luftrøret)
**Aorta (hovedpulsåren)
**Den øvre og nedre store samlevenen
**Pulmonalarteriene 

## Thorax hos leddyr

Hos leddyr (krepsdyr, trilobitter og insekter) er thorax det midterste av de tre kroppsdelene (hode, thorax, bakkropp), og hver av disse kan igjen være inndelt i segmenter, ofte leddete. Hos insekter er thorax den kroppsdelen hvor vinger og bein er festet, og insektenes thorax er oftest tredelt (prothorax, mesothorax, metathorax) hvorav fremre del aldri har vinger unntatt hos den utdødde gruppen Palaeodictyoptera.

## Se også
* Thorax (leddyr) – om brystpartiet hos dyr leddyr, som  Insekter, Edderkoppdyr og krepsdyr 
* Torso – skulptur av et menneskes overkropp, uten armer og ben, vanligvis også uten hode. 

## Eksterne lenker
*Thorax - Anatomi - *Store norske leksikon*
Mads Kaggestad

**Mads Petter Kaggestad** (født 1977) er en norsk tidligere profesjonell syklist som har syklet for det franske UCI ProTour-laget Crédit Agricole.

Kaggestad syklet for Team Krone i 2002 og ble proff i Crédit Agricole i 2003, og fikk blant annet delta i Vuelta a España 2006, der han fullførte som nr. 132. Han syklet for laget i fire sesonger frem til han ikke fikk fornyet kontrakten etter 2007-sesongen.

Kaggestad var elev ved NTG Bærum i perioden 1993–1996.

Han er sønn av friidrettstreneren og TV-kommentatoren Johan Kaggestad (1943–2024).

## Meritter
;NM
:1999: sølv på landevei
:2001: gull på lagtempo
:2001: bronse på tempo

;Ringerike GP 
: 2002: 1.-plass sammenlagt
:2003: 2.-plass sammenlagt

## Referanser


## Eksterne lenker
* 
* 
*
Knut Moe

:*For ordføreren i Modalen, se [[Knut Moe (ordfører)]]*

**Knut Moe** (født 7. april 1909 i Bodø, død 17. februar 2006) var en norsk agronom og forfatter.

Moe var lenge fylkesagronom i Nordland fylke. Han var med på etableringen av Nordnorsk Forfatterlag på Kjerringøy i 1972, senere æresmedlem.  I 1975 mottok han Nordland fylkes kulturpris.  

## Bibliografi
* *Vi overflødige*, roman (1934)
* *Mir og Maktene*, roman (1969)
* *Tapt land*, roman (1971)
* *Treskjæreren*, roman (1973)
* *Drømmen om en grønn hage*, sakprosa (1977)
* *Hilderlandet*, noveller (1981)
* *Gård og grend i Meløy. Bind 1-2*, bygdebok (1981)

## Referanser
Dag Rødsand

**Dag Arnljot Rødsand** (1943–1995) var en norsk grafiker og billedkunstner.

Rødsand har sin utdannelse fra Kunstakademiet i København (1966-1970) og Philadelphia College of Art (1962-1966). Han var med å etablere og lede Atelier Lofoten (nå Svolvær kunstforening) (1971–1977), sammen med kunstnerektefellen Yvonne Hjerting og Dagfinn Bakke. Rødsand fungerte der som læremester for flere unge kunstnere, blant annet Ola Strand og Halvard Hatlen. Rødsand var i mange år amanuensis i grafikkavdelingen ved Statens kunstakademi i Oslo fra 1979. Han var også styremedlem i Nasjonalgalleriet i Oslo 1978-1980 og i Galleri F15 i Moss 1979-1982.

Rødsand arbeidet både med xylografi, tresnitt, litografi og serigrafi, tidvis i kombinasjon. Hans arbeid med xylografi forefinnes blant annet i utgivelser med lyrikeren Terje Johanssen, og hans utsmykking av Bodø sykehus er basert på eksperimenter med trykking av lakkfarge på pleksiglass. Rødsand utviklet også høytrykksteknikken sinkografi, og beskjeftiget seg med håndproduserte bøker, delvis kalligraferte, og med originalgrafikk. Rødsand var også illustratør til bl.a. Jostein Nyhamars *Petter Dass i utvalg*, Cappelen,1977 og *Lofodens Beskrivelse* fra Nordlands Trompet samme året.

Kunstneren holdt sin første separatutstilling i Svolvær i 1966. Siden deltok han på utstillinger over hele landet, og hans bilder er innkjøpt av bl.a. Nasjonalgalleriet og Norsk Kunstmuseum. I 1974 mottok han Nordland fylkes aller første kulturpris. En biografi er å finne i Vågan historielags årbok, av Per Jul Rødsand (2001).

## Referanser


## Eksterne lenker

* Verk av Dag Rødsand
Markmygg

* *[[Penthetria]]*
* *[[Plecia]]*

**Markmygg** (Pleciinae) er en underfamilie av hårmygg. Markmygg har av og til blitt regnet som en egen familie Pleciidae, men det er i dag mest vanlig å regne den som en underfamilie (Pleciinae), av hårmygg (Bibionidae). 

De ligner hårmyggene, men kan skilles fra disse på at beina er slanke, ikke fortykkede. Gruppen er mest tallrik i tropene, men noen få arter av slekten *[[Penthetria]]* finnes i kalde klimasoner.

## En gammel gruppe
Underfamilien markmygg er en relativt liten gruppe, med omtrent 250 kjente, nålevende arter, men gruppen ser ut til å ha vært mye større i tidligere tidsperioder. Fossiler fra tertiær-perioden (65 til 2 millioner år før nåtid) viser at Pleciinae var en av de mest artsrike insektgruppene.  De fleste fossile artene tilhører slekten *[[Plecia]]*, som i dag bare finnes i varme klimasoner. Når disse fossilene blir funnet i kalde klimasoner indikerer de et det har vært varmere klima i tidligere perioder.

## Systematisk inndeling
Nyere fylogentiske resultater tyder på at slekten *[[Penthetria]]* er nærere beslektet med *[[Hesperinus]]* enn med *[[Plecia]]*, og slekten *Plecia* blir i så fall det eneste medlemmet i Pleciinae.

* Orden tovinger, Diptera
** Underorden mygg, Nematocera
*** Familie hårmygg, Bibionidae
**** Underfamilie **markmygg** (Pleciinae) (eventuelt familie Pleciidae)
***** Slekt ***[[Penthetria]]*** – 26 nålevende arter, Europa, Asia, Nord- og Sør-Amerika
****** Noen arter: 
******* *[[Penthetria funebris]]* Meigen, 1804 finnes i Sverige, Danmark og Finland. Den er ikke registrert fra Norge, men kan kanskje finnes her. Arten er liten og helsvart og kan skilles fra alle andre nålevende hårmygg-lignende på at vingene er forkortede. Hunnene har normalt utseende vinger som er for korte til at de kan fly, mens hannenes vinger er redusert til korte stumper. De voksne dyrene kan påtreffes krypende omkring i juni, og larvene lever særlig i fuktig løvskog, f.eks. orekratt.
***** Slekt ***[[Plecia]]*** – ca. 240 kjente, nålevende arter i tropene og varme tempererte områder
****** Noen arter:
******* *[[Plecia nearctica]]* Hardy, 1940 – kalt the lovebug, finnes i store mengder i sørstatene i USA.

## Eksterne lenker
* 
* Norsk Entomologisk forening – for deg som vil lære mer om insekter.
Weehawken (New Jersey)

**Weehawken** er en bydel i Hudson County, New Jersey. I USAs folketelling i 2000 hadde bydelen et folketall på 13&nbsp;501. Weehawken ligger langs vestbredden av Hudsonelva, tvers overfor Manhattan og sør for «New Jersey Palisades», en rekke med bratte klipper. Weehawken er også det vestlige endepunktet for Lincoln-tunnelen.

Weehawken er svært urban og befolkningstettheten er blant de høyeste i USA. Weehawken er stort sett et boligområde, med familiehus på små tomter. 

Skrått gjennom Weehawken går John F. Kennedy Boulevard East (lokalt bare kjent som *Boulevard East*), en naturskjønn gate som går langs de østlige klippene av The Palisades. Med den smale Hamilton park på sin høyre side så gir den en flott utsikt over Hudson River og Manhattan. Om sommeren er parken og dens berømte bakgrunn populære fotoobjekt.

Den 11. juli 1804 duellerte Alexander Hamilton og Aaron Burr i Weehawken, Hamilton ble dødelig såret og døde dagen etter.

## Eksterne lenker
* 
*  Weehawken skoledistrikt
Teknikk

**Teknikk** (gresk, *techne*, håndverk, dyktighet, kunst) er en måte å gjennomføre en oppgave på som i utgangspunktet ikke er åpenbar eller enkel.

# Metoder, formidlet gjennom utdanning, til praktisk utførelse av oppgaver, eksempelvis innen håndverk, kunst, sport mv. 
# Metoder til å omsette naturvitenskapelige kunnskaper i praksis, for eksempel i landbruk, ingeniørvesen, informasjonsteknologi og annet.
# Produksjonsmetoder.

## Se også
*Teknikk (sport) – teknikk i forbindelse med sport (idrett)
*Teknisk innretning – maskiner som produseres eller brukes i industri og andre bedrifter.
*Teknologi – læring om eller en samling teknikker.